สอบถามคุณค่ะ การกินยาคุมฉุกเฉิน ทำให้ประจำเดือนคลาดเคลื่อนจากปกติได้กี่วันคะ ประจำเดือนล่าสุด 26 พ.ย กินยาคุมฉุกเฉินครั้งแรก 5 ธ.ค เท่ากับตอนนี้ประจำเดือนขาด 39 วันแล้วค่ะ ตรวจการตั้งครรภ์ไปเมื่อวันที่ 1 ธ.ค ช่วงเช้าค่ะ ขึ้นขีดเดียว
สวัสดีครับ แม้ว่ายาคุมกำเนิดฉุกเฉินจะทำให้ประจำเดือนมากระปริบกระปรอย มาล่าช้า หรือมาก่อนกำหนด แต่หากประจำเดือนมาช้ากว่ากำหนด 7 วัน ก็ควรตรวจการตั้งครรภ์ เพราะถือว่านานเกินไปครับจากที่เล่ามา คาดว่าน่าจะมีการตรวจการตั้งครรภ์แล้ววันที่ 1 มกราคม ที่ผ่านมา ซึ่งให้ผลลบ คือยังไม่พบการตั้งครรภ์ชุดการตรวจตั้งครรภ์นั้นจะทำปฏิกิริยากับ ฮอร์โมนเอชซีจี (HCG)ที่ปนมากับปัสสาวะ ซึ่งจะถูกสร้างขึ้นในช่วงตั้งครรภ์ และชุดทดสอบจากหลายยี่ห้อมีการยืนยันถึงความแม่นยำที่สูงถึง 98-99% ของผลการตรวจอย่างไรก็ดี ควรตรวจการตั้งครรภ์ซ้ำอีกครั้งภายใน 1 สัปดาห์ เพื่อเป็นการยืนยัน แต่หากตรวจแล้วยังไม่พบการตั้งครรภ์ แต่ประจำเดือนก็ยังไม่มา ก็ควรพบคุณนรีเวชเพื่อทำการตรวจวินิจฉัยต่อไปครับ